**2019. évi Egyéni Országos Bajnokság technikai összefoglaló**

A 2019. évi Egyéni Országos Bajnokság alapszakasz lebonyolítására 2019. április 29 – május 3. között kerül sor. A középdöntők és döntők 2019. május 4-én (szombaton) kerülnek megrendezésre.

Az alapszakaszra összesen 14 férfi, illetve 13 női versenyző jelentkezése érkezett be.

**2019. május 4. (szombat)** **időrend:**

* 10:00-12:00 5-8. helyezettek középdöntője (női és férfi)
* 13:00-15:00 1-4. helyezettek középdöntője (női és férfi)
* 16:00-18:00 1-4. helyezettek döntője (női és férfi)

A dobási sorrend mindkét nemnél, mindhárom esetben sorsolással dől el. Ezt követően a dobások felváltva történnek.

Pályák sorsolására a középdöntőket megelőzően kerül sor. A sorsolás eredményének függvényébe az 1-4. és 5-8 nemenként megegyező pályán dob. A döntők ennek megfelelően az ellenkező pályán kerülnek lebonyolításra.

**Amennyiben valaki vissza szeretne lépni a versenyzéstől, abban az esetben 5000 Ft büntetést kötelező befizetni!**

**Lebonyolítási szabályok:**

* Az alapszakasz megkezdését megelőzően 2 gyakorló kő csúsztatása megengedett.
* **Mind a négy feladatrészt az ablakhoz közelebb eső ház felé kell végrehajtani.**
* 2. feladatnál a 2\*4 kő közül, az első négy kő esetén a játékosé a választási lehetőség, hogy melyik oldalon szeretné kezdeni a feltappelést.
* 3. feladatnál az elöl található take out dobás oldalát szintén választhatja a játékos, de ez esetben a választott oldalon kell kezdeni, a hátul található kő kiütését is.
* A négy feladat ledobásának, minden esetben folyamatosnak kell lennie. Ha a versenybíró túl lassúnak ítéli meg, figyelmeztetheti az adott játékost.
* Vitás esetek esetén, minden esetben a bíró rendelkezése az irányadó.

2019. április 23.